วิเคราะห์หุ้น BAM, JMT และ CHAYO หุ้นขาขึ้นในวันที่“หนี้เสีย” ล้นตลาด
18 เมษายน 2564

เล่าเรื่องหุ้น EP.8 : วิเคราะห์หุ้น BAM, JMT และ CHAYO หุ้นขาขึ้นในวันที่“หนี้เสีย” ล้นตลาด
การจะวิเคราะห์หุ้นกลุ่ม AMC มีความแตกต่างจากหุ้นทั่วๆไปเป็นอย่างมาก คนทั่วๆไปมักจะไม่เคยใช้บริการ ไม่คุ้นเคย (ถ้าไม่ได้ผิดนัดชำระหนี้ หรือซื้อทรัพย์สินที่ถูกขายทอดตลาด) วันนี้เราจะมาดูกันว่ามีปัจจัยอะไรบ้างที่จำเป็นต้องรู้ หากต้องการลงทุนในหุ้นกลุ่มนี้..
7 ปัจจัยที่จำเป็นต้องรู้
1.รายได้ VS การรับชำระหนี้
2.หนี้ที่มีหลักทรัพย์ค้ำประกัน vs ไม่มีหลักทรัพย์ค้ำประกัน
3.ขนาดของพอร์ตโฟลิโอหนี้เสีย
4.วิธีการรับรู้รายได้ และตัดจำหน่ายต้นทุน หัวใจของธุรกิจ AMC
5.ทิศทางของอัตราดอกเบี้ย บอกถึงแนวโน้มค่าใช้จ่าย
6.D/E Ratio บริษัทรับความเสี่ยงในระดับที่เหมาะสมหรือไม่?
7.งบลงทุน แผนการเติบโตของบริษัทเป็นอย่างไร?
ด้วยความที่ตอนนี้หุ้นก็วิ่งขึ้นมามากพอสมควร ยิ่งวิ่งขึ้นมามากเท่าไร โอกาสเข้าใกล้การปรับฐานก็มากขึ้นเท่านั้น หากเกิดการปรับฐานขึ้น มีอะไรบ้างที่นักลงทุนต้องจับตามอง?
1.อัตราดอกเบี้ย – หากอัตราดอกเบี้ยปรับตัวเป็นขาขึ้น นอกจากจะกระทบกับ Valuation ในภาพรวมแล้ว ยังกระทบถึงดอกเบี้ยจ่ายของบริษัท AMC ด้วย เท่ากับว่าโดนสองเด้ง
2.การรับชำระหนี้ Cash Collection - พอเศรษฐกิจไม่ดี ย่อมต้องเกิดความผันผวนในตลาด คีย์สำคัญของการบริหารจัดการหนี้คือการเก็บหนี้ ถ้าอัตราการเติบโตของการรับชำระหนี้ลดลง อาจส่งผลลบต่อราคาหุ้นได้
3.นโยบายธนาคารแห่งประเทศไทย – ปีที่ผ่านมามีนโยบายพักชำระหนี้ออกมา ทำให้ NPL และ NPA ออกสู่ตลาดไม่มากเท่าที่ควร ปีนี้ไม่มีใครรู้ว่าจะมีนโยบายที่ส่งผลกระทบเชิงลบกับบริษัท AMC หรือไม่
4.ราคาการประมูลซื้อหนี้ – ตอนนี้เหมือนตลาดคาดหวังไปแล้วว่า หนี้ที่จะออกมาสู่ตลาดประมูลจะมีมูลค่าสูง และราคาไม่แพง ถ้าสุดท้ายราคาการประมูลหนี้ไม่ต่ำอย่างที่ตลาดคาดการณ์กันไว้ ก็อาจจะเป็นเหตุผลที่ทำให้ผลประกอบการของบริษัท AMC ออกมาต่ำกว่าเป้าหมายได้
5.การแข่งขัน – ปัจจุบันนี้มีบริษัท AMC ใหม่ๆเกิดขึ้นเยอะ และรวดเร็วมาก ซึ่งอาจทำให้การแข่งขันประมูลหนี้ในปีหน้าสูงกว่าในปีนี้ การแข่งขันสูงขึ้นย่อมไม่เป็นผลดีกับทั้ง BAM, JMT และ CHAYO
ธุรกิจ AMC ถือเป็นอีกหนึ่งธุรกิจที่ช่วยสร้างเสถียรภาพให้กับระบบการเงินของประเทศไทย ปัจจุบันถือว่ายังเล็กและเติบโตได้อีกมากหากเทียบกับต่างประเทศ โอกาสการลงทุนในหุ้นกลุ่ม AMC จึงถือเป็นเมกะเทรนด์ประเภทหนึ่ง ถ้าสามารถวิเคราะห์ได้อย่างตรงหลักการ โอกาสรับผลตอบแทนระยะยาว 5-10 ปีเป็นสิ่งที่คาดหวังได้แน่นอน
เปิดพอร์ตลงทุน >> https://bit.ly/3eC98sz
KSecurities #KS #เล่าเรื่องหุ้น #AMC #StockStory #วิเคราะห์ #BAM #JMT #CHAYO
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp